एनसीईआरटी के निदेशक पद का कार्यभार संभालने के बाद परंरागत विभागाध्यक्षों के साथ होने वाली बैठक के स्थान पर मेरी पहली बैठक सफाई कर्मचारियों के साथ की गई। वे दशकों से वहां की कुर्सियों की सफाई तो करते रहे मगर उन पर कभी बैठे नहीं थे। उस दिन भी बैठनें में हिचक रहे थे। उन्हें बैठाकर कहा गया कि यदि अध्यापक/प्राध्यापक चार-पांच दिन न आएं तो भी संस्था चलेगी, मगर आपके कार्य में कोई कमी होगी तो विद्यालय का कार्य दूसरे-तीसरे दिन ठप हो जाएगा। उनसे यह भी कहा गया कि संस्था में देश भर से लोग और अभिभावक भी आते हैैं। यदि यहां का परिसर और वातावरण थोड़ा सा भी साफ नहीं होगा तो वे लोग क्या सोचेंगे?